b'\n_START_ARTICLE_\nGumlink\n_START_PARAGRAPH_\nGumlink Confectionery Company A/S er et dansk salgsselskab ejet af den tyrkiske konfektionsvirksomhed Continental Confectionery Company. Selskabet er beliggende i Vejle._NEWLINE_Selskabet blev etableret i 2009 som et joint venture mellem den dengang verdens st\xc3\xb8rste B2B-producent af tyggegummi, Gumlink, og Contenental Confectionary Company. Den danske del var ejet af Bagger-S\xc3\xb8rensen Gruppen, der drev Gumlink. Gumlinks hovedforretningsomr\xc3\xa5de var udvikling og produktion af forskellige former for tyggegummi. Gumlink havde tidligere ca. 160 ansatte og producerede \xc3\xa5rligt 15.000 tons tyggegummi p\xc3\xa5 verdensplan samt 10.000 tons gummibase og 1.800 tons komprimat tyggegummi i Danmark. Gumlink ejer desuden tyggegummiudviklingscentret Chew Tech.\n_START_SECTION_\nHistorie\n_START_PARAGRAPH_\nDen danske del af virksomheden blev grundlagt i 1915 under navnet Vejle Caramel og Tabletfabrik. Grundl\xc3\xa6ggeren var Holger S\xc3\xb8rensen, der tidligere var medejer af fabrikken \xe2\x80\x99Brdr. S\xc3\xb8rensens Sukkervarefabrik\xe2\x80\x99. Det nye firma blev kendt for produkter af h\xc3\xb8j kvalitet og fik hurtigt en del kunder i Jylland og p\xc3\xa5 Fyn. Det skiftede senere navn til Dansk Tyggegummi Fabrik A/S._NEWLINE_Holger S\xc3\xb8rensen var altid interesseret i det nye og det anderledes. Hans fabrik i N\xc3\xb8rregade k\xc3\xb8rte godt men han var altid p\xc3\xa5 udkig efter nye muligheder. P\xc3\xa5 en udstilling i London havde Holger S\xc3\xb8rensen set et nyt produkt \xe2\x80\x93 tyggegummi og han k\xc3\xb8bte opskriften og begyndte straks at eksperimentere med at lave tyggegummi i sit eget k\xc3\xb8kken. Efter mange fors\xc3\xb8g lykkedes det endeligt og en produktion i mindre omfang begyndte. Det f\xc3\xb8rste tyggegummi, der hed Vejle Tyggegummi, blev introduceret til markedet i januar 1927._NEWLINE_Holger S\xc3\xb8rensen havde en urokkelig tro p\xc3\xa5 sin nyvundne id\xc3\xa9, og fra starten af havde kvalitet top prioritet. Vejle Tyggegummi blev snart et succesfuldt og velkendt produkt, og produktionen steg dag for dag. Snart var Vejle Tyggegummi tilg\xc3\xa6ngelig over hele Jylland og Fyn. I 1939 dukkede navnet Dandy op for f\xc3\xb8rste gang._NEWLINE_Efter Anden Verdenskrig var r\xc3\xa5materialer rationeret i lang tid, og Dandy kunne derfor ikke producere tyggegummi til trods for en stor eftersp\xc3\xb8rgsel. Dansk R\xc3\xb8de Kors indhentede en licens fra det Danske Handelsministerium til produktion af 2 millioner pakker Dandytyggegummi, der skulle s\xc3\xa6lges for at skaffe penge til R\xc3\xb8de Kors humanit\xc3\xa6re arbejde over hele Europa. Halvdelen af salgsprisen, som var 50 \xc3\xb8re pr. pakke tyggegummi, blev doneret til R\xc3\xb8de Kors, og kampagnen var en stor succes for begge parter. _NEWLINE_Dandy ekspanderede nu med nye produktnavne (Dandy, Stimorol og Rex) \xe2\x80\x93 f\xc3\xb8rst i Holland (1959), hvor Stimorol hurtig blev det f\xc3\xb8rende brand p\xc3\xa5 markedet. Ekspansionen blev ogs\xc3\xa5 gennemf\xc3\xb8rt via samarbejdsaftaler om lokalproduktion i Irak (1966), Nigeria (1969), Tyrkiet (1972) og Zimbabwe (1981)._NEWLINE_I 1972 \xc3\xa5bnede den nuv\xc3\xa6rende fabrik p\xc3\xa5 Dandyvej 19 sine d\xc3\xb8re for f\xc3\xb8rste gang. Herefter begyndte Dandy ogs\xc3\xa5 art fokuserer p\xc3\xa5 private label/private brand tyggegummi og fik sin f\xc3\xb8rste private label kunde i Schewiz i 1975 og sin f\xc3\xb8rste private brand kunde i 1987. I 1978 k\xc3\xb8bte man brandet for den svenske producent af dental tyggegummi V6 og det blev indlemmet i Dandy-familien. I 1993 \xc3\xa5bnede \xc3\x98steuropa sine d\xc3\xb8re, og brandet Dirol blev markedsleder indenfor 2 \xc3\xa5r efter introduktionen. Dette f\xc3\xb8rte til en ny tyggegummifabrik i Rusland, der blev \xc3\xa5bnet i 1999 ._NEWLINE_I 2002 blev navnet Dandy og de tilh\xc3\xb8rende brand navne solgt til Cadbury Schweppes sammen med den nye fabrik i Rusland, en international salgsorganisation og en fabrik i Botswana. Fabrikken i Vejle og de tilh\xc3\xb8rende B2B aktiviteter forblev og er nu det prim\xc3\xa6re fokus for det nye firma, der fik navnet Gumlink._NEWLINE_I 2003 introducerede Gumlink et nyt teknologicenter, kaldet Chew Tech. I 2004 var Chew Tech med til at udvikle en ny type tyggegummi, 2-lags komprimat tyggegummi. Denne type tyggegummi er s\xc3\xa6rdeles god som dispenseringsform for aktive ingredienser s\xc3\xa5som vitaminer, mineraler og kosttilskud._NEWLINE_I 2009 indgik Gumlink i et Joint Venture med det tyrkiske selskab Yildiz Holding, der blandt andet ejer brands som Godiva og \xc3\x9clker ._NEWLINE_I 2010 indgik Gumlink endnu et Joint Venture, Gum Pharma Pvt. Ltd. i Indien, med Kumar familien, der driver Candico India Ltd., som er blandt Indiens st\xc3\xb8rste konfekture producenter'